open-index/open-wikipedia-markdown huggingface dataset:
Väski

**Väski** on Naantalissa sijaitseva pieni saari. Saari sijaitsee 1,5 kilometriä luoteeseen Kailon saarelta. Sen länsi- ja eteläpuolella on Luonnonmaan saari.

Saarella toimi **Väskin Seikkailusaari** -teemapuisto, joka oli lähinnä alakouluikäisille tarkoitettu merirosvoteemapuisto. Saarella oli muun muassa kotieläimiä, kiipeilyratoja, jousiammuntaa, kullanhuuhdontaa, temppuratoja sekä erilaisia teatteriesityksiä. Saarella oli viisi eri aluetta: merirosvosatama, salakuljettajan linnake, kalastajakylä, erakon maja ja metsästäjän leiri. Väskin Seikkailusaari on osa Muumimaailma-"konsernia". Vuonna 2009 Väskin Seikkailusaarella vieraili 24&nbsp;200 ihmistä.

Väskin saari on suljettu helmikuussa 2019 toistaiseksi.

## Väski televisiossa

Vuosina 2003–2005 saarella kuvattiin ''Skabadabaduu!''-seikkailukilpailu, jota juonsi Marianna Elisabeth Alanen. Sarja esitettiin MTV3-kanavalla, ja se oli suunnattu lapsille.

Vuonna 2003 Väskissä kuvattiin MTV3:lla esitetty kuusiosainen nuorten seikkailusarja ''Aarresaaren sankarit''. Sarja perustuu legendaan, jonka mukaan Väskin edustalle olisi vuonna 1803 haaksirikkoutunut brigatiini *Petomania*, joka kuljetti raha-arkkua ja haaksirikkouduttuaan piilotti sen saareen.

## Lähteet

## Asiasta muualla

* Väskin Seikkailusaari 
* gofinland.fi, Väskin Seikkailusaari
* Turku Touring, Väskin seikkailusaari
Emporia Telecom

**Emporia Telecom** on itävaltalainen matkapuhelinvalmistaja, jonka kotipaikka on Linz. Se valmistaa pääasiassa ikääntyneille tarkoitettuja matkapuhelimia ja oheislaitteita.

## Aiheesta muualla
* Emporia Telecomin kotisivut
* Emporia Reseller
Synkliini

**Synkliini** on kivikerrostumien aaltomainen painuma. Sen vastakohta on koholla oleva antikliini. Synkliinissä on monissa tapauksessa laakso tai järvi. Joskus synkliinin kerrostumat näkyvät vuoressa. Synkliinin kuluminen voi joskus synnyttää eriskummallisia kalliomuotoja.
Who Dares Farts

**Who Dares Farts** on YUP:n vuonna 1989 ilmestynyt ensimmäinen EP-levy. Levyn musiikki on englanniksi laulettua hardcore punkia, poikkeuksena kappaleet ”Ruokaa aion tehdä tänään” ja ”Puren porolta munat”, jotka on laulettu suomeksi. ”Who Dares Farts”-EP julkaistiin alun perin ainoastaan vinyylinä. Kappaleet julkaistiin CD-muodossa vuonna 2003 ilmestyneellä kokoelma-albumilla *[[The Hippos from Hell & Other Oddities 1988–1990]]*.

## Kappaleet

Sävellykset, sanoitukset ja sovitukset YUP.

**A-puoli:**

# Ärf of Death – 01:44
# Hillhead – 02:48
# Ruokaa aion tehdä tänään – 01:17
# Barbeque – 02:32

**B-puoli:**

# Security Uncontrolled – 00:21
# Lasntah the Ripper – 02:37
# Cat Holds a Place for Those Who Pray – 02:56
# Puren porolta munat – 01:20

## Muusikot

* J. Martikainen – laulu, kitara
* V. Tynkkynen – basso
* J. Hyyrynen – rummut, akustinen kitara

### Muut tuotantoon osallistuneet

* Timo Kaukolampi – taustalaulu (A3, B2)
* Toni Haimi – taustalaulu (A3)
* L. Savola – kitara (A1, A3)
* J. Sipinen – bongorummut (A3)
* Jyrki Loukkaanhuhta - Kuvitus
* Tom Korttila - Lakkaleikkaus

### Lähteet

Albumi Discogsissa
Robert Christopher Ndlovu

**Robert Christopher Ndlovu** (s. 25. joulukuuta 1955) on katolisen kirkon zimbabwelainen pappi. Hänet vihittiin papiksi 28. elokuuta 1983 ja piispaksi 9. toukokuuta 1999. Hän on toiminut Hwangen hiippakunnan piispana vuosina 1999–2004 ja Hararen arkkipiispana vuodesta 2004. Vuonna 2004 hän kritisoi puheessaan avoimesti Zimbabwen heikkoa ihmisoikeustilannetta.

Ndlovu opiskeli Zimbabwessa ja Keniassa. Hänen lisäkseen Bulawayon arkkipiispa Pius Ncube on arvostellut Robert Mugaben toimintaa.

## Lähteet

## Aiheesta muualla
* Catholic-hierarchy.org: Archbishop Robert Christopher Ndlovu
Agomelatiini

**Agomelatiini** on kemiallinen yhdiste, joka on rakenteellisesti läheistä sukua melatoniinille. Agomelatiini on tehokas agonisti melatoniinireseptoreille ja heikko antagonisti 5-HT<sub>2C</sub> -reseptoreille.

Kontrolloidut kokeet ihmisillä ovat näyttäneet, että agomelatiini on verrattavissa paroksetiiniin masennuksen hoidossa. Agomelatiini näytti merkittäviä hyötyjä paroksetiiniin verrattuna, koska SSRI-lääkkeille tyypillisiä hankalia seksuaalisia sivuvaikutuksia ei ollut lainkaan. Koska lääke toimii melatoniinireseptoreissa, agomelatiini näyttää merkille pantavaa paranemista unen laadussa. Kuitenkaan lääke ei aiheuta päiväaikaista väsymystä muiden sedatiivisten masennuslääkkeiden tapaan. Agomelatiinilla on myös ahdistusta poistavia ominaisuuksia, ja se voikin osoittautua hyvin käyttökelpoiseksi ahdistuneisuushäiriöiden hoidossa. Lääkkeen on toivottu tehoavan poikkeavien reseptorivaikutuksiensa myös hoitoresistenssiin masennukseen. Suomessa agomelatiinia myydään valmistenimillä Agomelatine Stada, Agomelatine Viatris ja Valdoxan

Agomelatiinin löysi ja kehitti eurooppalainen lääkeyhtiö SERVIER Laboratories Ltd. 

Euroopan lääkevirasto antoi agomelatiini myyntiluvan masennuksen hoitoon 19. helmikuuta 2009. Lääkevalmistekomitea (CHMP) katsoi kuitenkin, että sen edut saattavat olla muiden masennuslääkkeiden etuja pienemmät masennuksen hoidossa. Lääkkeen eurooppalainen kehittäjä SERVIER myi myyntiluvan Yhdysvaltojen markkinoille Novartikselle, mutta Novartis ei viimeisten testausten jälkeen jatkanut pyrkimystään saada agomelatiinille myyntilupaa Yhdysvaltojen elintarvike- ja lääkevirasto FDA:lta, joten agomelatiini on myynnissä vain Euroopan talousalueella ja Australiassa. 

## Lähteet

## Aiheesta muualla
*Novartis pipeline 
* Antidepressant-like activity of S 20098 (agomelatine) in the forced swimming test in rodents: involvement of melatonin and serotonin receptors
* The Novel Melatonin Agonist Agomelatine (S20098) Is an Antagonist at 5-Hydroxytryptamine2C Receptors, Blockade of Which Enhances the Activity of Frontocortical Dopaminergic and Adrenergic Pathways
* Agomelatine treatment has promising results in transgenic murine model 
* Phase III trial data November 2007 http://www.nelm.nhs.uk/Record%20Viewing/viewRecord.aspx?id=587059
*Kyoto Encyclopedia of Genes and Genomes (KEGG): Agomelatine
Kylmälaboratorio

**Kylmälaboratorio** on Teknillisessä korkeakoulussa toimiva itsenäinen tutkimuslaboratorio, jossa tutkimuksen pääkohteet ovat matalien lämpötilojen fysiikka, nanoelektroniikka ja aivotutkimus. 

Se on yksi maailman harvoista huipputason kylmäntutkimuslaitoksista.

Kylmälaboratorion perusti vuonna 1965 professori Olli Lounasmaa. Lounasmaan johdolla Kylmälaboratoriosta kehittyi huippuyksikkö kylmäfysiikan ja neuromagneettisen aivotutkimuksen aloilla. Yksikkö saavutti käänteentekeviä tuloksia, joiden sivutuotteina syntyi kylmyyden maailmanennätyksiä, jotka tekivät yksiköstä maailmankuulun.

Keväällä 1970 Otaniemessä valmistui ensimmäinen matalien lämpötilojen tutkimukseen tarkoitettu kryostaatti. Se pystyi ensimmäisenä maailmassa jäähdyttämään koekappaleet alle yhden millikelvinin lämpötiloihin. Kylmälaboratorion läpimurroista sai myöhemmin alkunsa Bluefors-yhtiö. 

Lounasmaa johti laboratoriota kunnes jäi eläkkeelle vuonna 1995. 

Tällöin uudeksi johtajaksi nousi professori Mikko Paalanen. Hänen siirryttyään eläkkeelle seuraajaksi tuli professori Pertti Hakonen. 

Laboratorion saavutuksia ovat mm. matalien lämpötilojen pitkään voimassa ollut maailmanennätys, 100 pikokelviniä, ja tarkan aivojen magneettikuvausteknologian magnetoenkefalografian eli MEGin keksiminen ja rakentaminen.

## Katso myös
*Olli Lounasmaa
*Riitta Hari
*Mikko Paalanen
*Jukka Pekola
*Pertti Hakonen
*Grigori Volovik 

## Lähteet

## Aiheesta muualla
*Kylmälaboratorio
*Low Temperature Laboratory  (aalto.fi)
*Low Temperature Research (LTQ) at Aalto University   (youtube.com)
Etelä-Amerikan valtioiden unioni

**Etelä-Amerikan valtioiden unioni** eli **UNASUR** on kahdentoista Etelä-Amerikan valtion perustama taloudellinen ja poliittinen järjestö. Järjestön perustamissopimus allekirjoitettiin 23. toukokuuta 2008 Brasiliassa. Unioni perustuu kahdelle aikaisemmin perustetulle järjestölle, Mercosurille ja Andien yhteisölle. 

Etelä-Amerikan valtioiden unionin mallina oli Euroopan unioni. Sen päämääriä ovat poliittinen yhdentyminen ja tasa-arvon edistäminen. Unionin pitkän ajan tavoitteita ovat lisäksi yhteiseen valuuttaan siirtyminen ja vapaan liikkuvuuden avaaminen.

Huhtikuussa 2018 kuusi jäsenvaltiota jäädytettiin unionista: Argentiina, Brasilia, Chile, Kolumbia, Peru ja Paraguay. Elokuussa 2018 Kolumbia ilmoitti vetäytyvän unionista. Myös Brasilia on ilmoittanut vetäytyvänsä kokonaan UNASUR-jäsenyydestään. Ecuador ilmoitti myös syyskuussa 2019 eroavana UNASUR-jäsenyydestään ja samalla Ecuador vaati virallisesti, että UNASUR luovuttaa takaisin Ecuadorille järjestön päämajarakennuksen Ecuadorin pääkaupungissa Quitossa.

UNASUR on menettänyt merkitystään useiden jäsemaiden jäädytettyä tai lopetettua jäsenyytensä sekä monien järjestössä aluksi mukana olleiden maiden vasemmistolaisten hallitusten korvauduttua keskusta-oikeistolaisilla tai oikeistolaisilla, sillä järjestö on profiloitunut voimakkaasti Latinalaisen Amerikan aikaisemman vasemmiston voittokulun (pink tide) aikaansaannokseksi.

## Nimi
Etelä-Amerikan valtioiden unionilla on neljä virallista kieltä. Järjestön nimen lyhenteenä käytetään usein espanjankielistä muotoa  **UNASUR**. Koko nimi on eri kielillä seuraava:
* englanniksi *Union of South American Nations*, lyhenne *USAN*
* espanjaksi *Unión de Naciones Suramericanas* , lyhenne *UNASUR*
* hollanniksi *Unie van Zuid-Amerikaanse Naties* , lyhenne *UZAN*
* portugaliksi *União de Nações Sul-Americanas* , lyhenne *UNASUL*

## Jäsenet

Järjestön alkuperäiset 12 jäsenmaata ovat seuraavat:
*
*
*
*
*
*
*
*
*
*
*
*

### Tarkkailijajäsenet
*
*

## Huippukokoukset

## Viitteet

## Aiheesta muualla
Kvanttimekaaninen tila

Kvanttimekaniikassa **kvanttimekaaninen tila** sisältää kaiken havaittavissa olevan tiedon systeemin tilasta. Tiloja voidaan kuvailla tiheysmatriisin avulla. Tiloja on karkeasti jakaen kahdenlaisia: puhtaita ja sekoitettuja tiloja. 

**Puhdas tila** on tila joka voidaan esittää yhdellä yksittäisellä aaltofunktiolla. Aaltofunktio voi tällöin olla superpositiossa jonkin valitun kannan kantavektoreista. Esimerkiksi bra-ket merkintätavan avulla lausuttuna aaltofunktio voi olla tilassa


|\psi_p\rangle = \sum_i c_i |i\rangle,


jossa |i\rangle ovat valitun kannan kantavektoreita. Tällöin kyseisen puhtaan tilan tiheysmatriisi on muotoa


\rho_{\rm puhdas} = |\psi_p \rangle \langle \psi_p|.


Tiheysmatriisin matriisiesityksessä komponentti i,j on tällöin muotoa


\rho_{i,j} = \langle i | \rho | j \rangle = c_i^* c_j.


**Sekoitettu tila** on summa puhtaista tiloista eli sen tiheysmatriisi on muotoa


\rho_{\rm sekoitettu} = \sum_p w_p |\psi_p \rangle \langle \psi_p|.


Puhtaan ja sekoitetun tilan käsitteitä käytetään mm. dekoherenssin kuvaamiseen. Suljetun kvanttisysteemin puhtaan tilan kvanttimekaaninen aikakehitys säilyttää tilan puhtauden. Sen sijaan vuorovaikutus ympäristöön voi aikaansaada puhtaasta tilasta sekoitetun.
Reoviridae

**Reoviridae** eli **Reovirukset** on kaksijuosteisten RNA-virusten heimo, joka voi vaikuttaa ruoansulatuskanavaan ja hengityselimistöön. Reoviruksilla on segmentoitunutta kaksijuosteista RNA:ta (dsRNA) sisältävät genomit. Heimon nimi tulee englanninkielisestä fraasista *respiratory enteric orphan viruses*.  Englanninkielinen termi "orphan virus" tarkoittaa virusta, johon ei ole yhdistetty yksikään tunnettu tauti. Alkuperäinen nimi on vieläkin käytössä, vaikka nykyään jotkin reovirukset on yhdistetty tiettyin tauteihin, esimerkiksi rotavirukseen.

Vaikka reovirustartunnat ovat vähäoireisia, ne ovat ihmisillä kuitenkin aika yleisiä. Virus on helposti löydettävissä ulosteista. Sen lisäksi sitä voi löytää nielu- tai nenäerityksistä, virtsasta, aivo-selkäydinnesteestä tai verestä. Siitä huolimatta, että reovirukset ovat helposti  löydettävissä kliinisistä näytteistä, niiden rooli ihmisten taudeissa tai hoidoissa ei ole varma.

## Lähteet

## Aiheesta muualla

* Laji.fi: Reoviridae
* Viralzone: Reoviridae 
* ICTV: Reoviridae 
* Description of plant viruses: Reoviridae  
* National Center for Biotechnology Information (NCBI): Reoviridae, taxonomy
Oulaisten kaupunginvaltuusto

**Oulaisten kaupunginvaltuusto** on Oulaisten kaupungin ylin päättävä hallintoelin. Valtuustossa on 27 paikkaa. Oulaisten kaupunginvaltuuston puheenjohtajana toimii Janette Rajaniemi.

Vuoden 2025 kuntavaaleissa suurin puolue oli keskusta (47,5&nbsp;%, 14 paikkaa). Muut paikkoja valtuustoon saaneet puolueet olivat SDP (17,7&nbsp;%, 5 paikkaa), kristillisdemokraatit (15,1&nbsp;%, 4 paikkaa), kokoomus (9,9&nbsp;%, 2 paikkaa) ja perussuomalaiset (6,9&nbsp;%, 2 paikkaa). Äänestysprosentti oli 54,3&nbsp;%.

## Paikkajako vaaleittain

## Lähteet
Beşiktaş JK (koripallo)

**Beşiktaş JK** on turkkilainen koripalloseura ja osa samannimistä yleisseuraa.

Seuran miesten joukkue on tunnettu myös sponsorinimillä Beşiktaş Cola Turka (2005–2011), Beşiktaş Milangaz (2011–2012), Beşiktaş İntegral Forex (2013–2015), Beşiktaş Sompo Japan (2015–2016) ja Beşiktaş Aygaz (2016–).

## Historia

Beşiktaş-yleisseura perustettiin vuonna 1903 ja sen koripallojaosto vuonna 1933. Seuran miesten edustusjoukkue voitti ensimmäisen Turkin-mestaruutensa vuonna 1975. Turkin cupin joukkue voitti vuonna 1987. Vuonna 1997 seura putosi korkeimmalta tasolta oltuaan 13:s. Taustalla olivat osin taloudelliset vaikeudet. Beşiktaş nousi kuitenkin pian takaisin korkeimmalle sarjatasolle ja 2010-luvulla seura voitti muun muassa toisen kerran Turkin mestaruuden.

## Saavutukset
* Turkin-mestaruus
** Mestari (2): 1975, 2012

* Turkin cup
** Mestari (1): 2012

* EuroChallenge
** Mestari (1): 2012

* Turkin supercup
** Mestari (1): 2012

## Aiheesta muualla
* Virallinen kotisivu 
* Joukkue Eurocupin sivuilla 
* Tilastot
Mestian piirikunta

**Mestian piirikunta** () on piirikunta Samegrelo ja Zemo Svanetin hallintoalueella Georgian länsiosassa. Piirikunnassa asui vuoden 2014 väestönlaskennan mukaan 9&nbsp;316 asukasta ja sen pinta-ala on 3&nbsp;044,5 neliökilometriä. Mestian alue kuuluu historiallisesti ylempään (*zemo*) Svanetiaan ja se on svanien kulttuurin sydän. Piirikunnan keskus on Mestian kaupunkityyppinen taajama.

Alue on vuoristoinen ja eristäytynyt. Ensimmäinen tie Mestian kaupunkiin rakennettiin vasta vuonna 1935. Mestian piirikunta rajautuu pohjoisessa Venäjään, etelässä Lentekhin, Tškhorotsqun ja Tsalendžikhan piirikuntiin ja lännessä Abhasiaan. Yksi Kaukasuksen merkittävimmistä huipuista, Ušba, kohoaa piirikunnan pohjoisrajalla. Enguri-joki virtaa piirikunnan läpi.
 
## Lähteet

## Aiheesta muualla
Oulaisten jäähalli

**Oulaisten jäähalli** (Oula Areena, mainosnimiltään Raita Sport Areena ja Prorink Areena) on Oulaisissa sijaitseva jäähalli, jossa Cobrat pelaavat kotiottelunsa. Jäähalli rakennettiin vuonna 2000, jolloin sen nimi oli Prorink Areena.
Mtskhetan piirikunta

**Mtskhetan piirikunta** () on piirikunta Mtskheta-Mtianetin hallintoalueella Georgiassa. Piirikunnassa on noin 47&nbsp;711 asukasta (vuonna 2014) ja sen pinta-ala on 806 neliökilometriä. Sen keskuksena toimii Mtskhetan kaupunki, jossa asuu yli 7&nbsp;940 henkeä.

Piirikunta sijaitsee hallintoalueensa eteläosassa aivan Georgian pääkaupungin Tbilisin pohjoispuolella. Mtkvari-joki kulkee piirikunnan läpi ja Aragvi-joki yhtyy siihen Mtskhetan kaupungissa. Myös Tbilisin ja Georgian länsiosan välinen päätie ja -rata kulkevat piirikunnan kautta.

## Lähteet

## Aiheesta muualla
Diane English

**Diane English** (s. 18. toukokuuta 1948 Buffalo, New York, Yhdysvallat) on yhdysvaltalainen elokuvaohjaaja, käsikirjoittaja ja televisiotuottaja. Hän on luonut tilannekomediasarjan *[[Murphy Brown]]*, josta hän sai vuonna 1989 kolme Emmy-palkintoa. Hän ohjasi vuonna 2007 ensimmäisen elokuvansa *[[Naiset (vuoden 2008 elokuva)|Naiset]]*.

## Aiheesta muualla
*
Wangjing

**Wangjing** () on merkittävä asuinalue Chaoyangin kaupunginosassa, Koillis-Pekingissä. Alueelle on rakennettu lukuisia korkeita asuinrakennuksia 1990-luvun puolivälistä lähtien, ja se pyrkii laajentumaan jatkuvasti. Alueella on myös hyvin paljon eteläkorealaisia maahanmuuttajia, joten aluetta saatetaan kutsua myös Pekingin Koreatowniksi. Korealaisten määrä näkyykin katukuvassa lukuisina korealaisina ravintoloina sekä kaksikielisinä mainoksina.

Alue on neljännen ja viidennen kehätien välissä, joten sillä on laajat bussiyhteydet ja alueelle kulkee myös Pekingin metron 13. linja. Metroasema on kuitenkin rakennettu kauas Wangjingin keskustasta, mikä on lisännyt taksien, mopotaksien ja rikšojen määrää asukkaiden matkustaessa metroasemalle ja takaisin.
Humayun Abdulali

**Humayun Abdulali** (19. toukokuuta 1914 Kobe, Japani − 3. kesäkuuta 2001 Mumbai, Intia) oli intialainen lintutieteilijä.

Abdulali opiskeli St Xavierin collegessa Bombayssa. Hän keräsi linnunmunia ja lintujen nahkoja Bombayn ympäristöstä ja julkaisi yhdessä Salim Alin kanssa kuusiosaisen kirjoituksen *Birds of Bombay and Salsette* Bombayn luonnonhistoriallisen seuran julkaisuissa (Journal of the Bombay Natural History Society, BNHS) vuosina 1936–1939. Kaikkiaan hän julkaisi 348 artikkelia ja hänen mittavin saavutuksensa oli BNHS:n kokoelmien luettelointi. Hänet valittiin BNHS:n kunniasihteeriksi vuosiksi 1949–1961. Hän johti kahta tutkimusretkeä Andamaaneille ja Nikobaareille 1964 ja 1966. Hän oli perustamassa Borivlin kansallispuistoa ja hänen työnsä ansiosta Intian hallitus laati rajoituksia sammakonjalkojen vientiin.

Abdulali nimesi linnuista viherkeisarikyyhkyn (*Ducula aenea*) alalajin *andamanica* ja andamaanienhaukkapöllön (*Ninox affinis*) alalajin *rexpimenti*. Hänen kunniakseen on nimetty uusi sammakkolaji *Nyctibatrachus humayuni*.

Lintutieteilijä Salim Ali oli hänen serkkunsa.

## Lähteet
Muotiala

**Muotiala** on kaupunginosa Tampereella. Sen naapurikaupunginosat ovat Jokipohja, Vuohenoja, Korkinmäki ja Turtola. Muotialaan on rakennettu vuodesta 2007 lähtien asuintaloja niin paljon, että lähes kaikki alueen  niityt ovat kadonneet. Vuosien 2005 ja 2011 välillä asukasluku kasvoi 376:sta 1&nbsp;476:een. Alueella on ennen sijainnut kolme taloa: Muotiala, Penttilä ja Hurinki. Näistä vain Muotiala on enää asuinkäytössä. Penttilä purettiin taimiston rakennuksen yhteydessä. Nykyään paikalla sijaitsee Muotialatalo.

## Hurinki
Huringin talo sijaitsi Muotialantien ja Hallilantien risteyksessä. Nykyään se on Steinerkoulun käytössä.

## Lähteet
Barry Jackson

**Barry Jackson** (29. maaliskuuta 1938 Birmingham – 5. joulukuuta 2013) oli brittiläinen näyttelijä. Hänet tunnettiin parhaiten televisiosarjasta *[[Midsomerin murhat]]*, jossa hän näytteli tohtori Bullardia. Hän näytteli myös televisiosarjoissa *[[The Bill]]*, *[[Holby City]]*, *[[Sydämen asialla]]*, *[[Komisario Frost]]*, *[[Lovejoy]]* ja *[[Doctor Who]]* sekä elokuvassa *[[Wimbledon (elokuva)|Wimbledon]]*.

## Lähteet

## Aiheesta muualla
*
Badaling

**Badaling** () on Kiinan muurin suosituin osa, joka sijaitsee Yanqingin piirikunnassa, maanteitse noin 70&nbsp;km Pekingin kantakaupungista luoteeseen. Tämä osa muurista rakennettiin Ming-dynastian aikakaudella noin vuonna 1505. Muurin Badalingin osuus on pituudeltaan 7,6 kilometriä. Sen yhteydessä on vartioasema, joka kuvastaa kohdan strategista merkitystä. Badalingin korkein kohta on Beibalou, joka on noin 1&nbsp;015 metriä merenpinnan yläpuolella.

Badalingin osuus on entisöity huolella ja vuonna 1957 se avattiin turisteille ensimmäisenä osana koko muurista. Vuonna 1988 Kiinan muuri lisättiin osaksi Unescon maailmanperintöluetteloon, joka lisäsi myös Badalingin tunnettavuutta.
Muurin ympäröivää aluetta on kehitetty matkailijoita palvelevaksi rakentamalla sinne hotelleja, ravintoloita ja köysirata. Badalingin osuus muurista on varsin helposti käveltävissä, ja osaan muurista pääsee tutustumaan myös pyörätuolilla.

Badaling on Kiinan muurin ruuhkaisin osa. Vuosittain siellä käy miljoonia matkailijoita. Kiinalaiset matkailijat ruuhkauttavat muurin erityisesti kansallisina lomapäivinä lokakuun alussa (1.–7.10.) ja toukokuun alussa (1.–3.5.). Myös kiinalaisten nuorten loma-aikaan heinä-elokuussa muurilla on vilkasta.  Badalingin muuriin tutustumiseen vaadittava lippu sisältää pääsyn myös Kiinan muurin museoon (). 

Badalingiin pääsee Pekingistä yleisellä bussilla (linjat 877, 919 ja 880 Deshmengin bussiasemalta) tai turistibusseilla tai opastetuilla matkoilla. On mainintoja valebusseista, jotka vievät matkustajia Badalingin sijaan turistimyymälöihin tai esimerkiksi Shuiguaniin (muurin viereinen osa). Aivan muurin lähelle Badalingiin pääsee myös S2-sarjan junilla, sillä Kiinan rautatiet liikennöi junalla Pekingin rautatieasemalta (Pekingin pohjoinen rautatieasema) Badalingin rautatieasemalle (); Badaling on Peking–Baotou-radan väliasema. Seudulle johtaa myös G6, eli (maksullisen) Peging–Tiibet-moottoritien (Jing-Zang) alkuosa, joka aikoinaan tunnettiin nimellä Badalingin moottoritie.

Ainakin turistikierroksilla on melko suosittua yhdistää Badalingin päiväretkeen tutustuminen Chang Lingin ja Ming-dynastian keisari Yonglen hautaholveihin. Se on osa Ming- ja Qing-dynastioiden keisarilliset haudat -nimellä tunnettua maailmanperintöluettelon kohdetta.


Große Mauer - panoramio.jpg|
2014.08.19.093746 Great Wall Badaling.jpg|Elokuun ruuhkaa.
Chinesische-mauer.jpg|
Great Wall 019.jpg|
Gran Muralla Xinesa.jpg|
Greatwall badaling2.jpg| Muuria utuisena päivänä; heikompikuntoisempi muurin osa.
Badaling Railway Station 01.jpg|Juna Badalingin rautatieasemalla.
Great Wall of China and Badaling Expressway.jpg|Kiinan muuria ja G6-moottoritietä (entinen Badalingin moottoritie) Badalingin kohdalla.

## Lähteet

## Aiheesta muualla

* Badaling – chinaa2z.com
Richard Francis-Bruce

**Richard Francis-Bruce** (s. 12. joulukuuta 1948 Sydney, Uusi Etelä-Wales, Australia) on australialainen elokuvaleikkaaja. Hän on ollut kolmesti ehdolla parhaan leikkauksen Oscar-palkintoon, elokuvista *[[Air Force One (elokuva)|Air Force One]]*, *[[Seitsemän (elokuva)|Seitsemän]]* ja *[[Rita Hayworth – avain pakoon]]*. Hän on leikannut myös elokuvan *[[Harry Potter ja viisasten kivi (elokuva)|Harry Potter ja viisasten kivi]]*.

## Aiheesta muualla
*
Jóhanna Guðrún Jónsdóttir

**Jóhanna Guðrún Jónsdóttir** (s. 16. lokakuuta 1990 Kööpenhamina, Tanska), tunnetaan paremmin nimellä **Yohanna**, on islantilainen laulaja, joka edusti Islantia vuoden 2009 Eurovision laulukilpailussa kappaleella ”Is It True?”. Hän sijoittui kilpailussa toiseksi 218 pisteellä jääden ennätyksellisen 169 pisteen päähän voittajasta.

## Taustaa

Yohanna syntyi Kööpenhaminassa, mutta muutti kaksivuotiaana Hafnarfjörðuriin, Islantiin. Hän aloitti esiintymisen ollessaan yhdeksän ja työskenteli Broadway-teatterissa ennen osallistumistaan vuoden 2009 euroviisuihin, missä hän sijoittui toiseksi 218 pisteellä.

Yohannan Euroviisuissa esittämä kappale ”Is It True?” oli yksi iTunesin ladatuimpia kappaleita yhdessä Norjan voittokappaleen ”Fairytale” kanssa. Yohannan esikoisalbumi *Butterflies and Elvis* julkaistiin Islannissa ja Ruotsissa vuonna 2008, ja siltä ensimmäisenä julkaistu single oli ”Miss You”.

## Diskografia
### Albumit
* *Butterflies and Elvis* (2008)

### Singlet
* *Is It True?* (2009)
* *Miss You* (2009)

## Lähteet

## Aiheesta muualla

* Virallinen nettisivu 
* 
* Yohanna Twitterissä
GOS

**gOS** oli Ubuntu 8.04 LTS:ään perustuva Linux-pohjainen tietokoneen käyttöjärjestelmä, jota on pyritty sovittamaan vähätehoisille tietokoneille ja Googlen kanssa verkossa käytettäväksi. Nimitys gOS tarkoittaa *good Operating System*:iä (suom. *hyvä [[käyttöjärjestelmä]]*). Käyttöjärjestelmää on käytetty muun muassa Yhdysvalloissa vähätehoisten Wal-Mart:ssa myytävien noin 200 Yhdysvaltain dollarin hintaisten pöytätietokoneiden ensiasennuskäyttöjärjestelmänä. 

Käyttöjärjestelmä gOS 3.0:n lisäksi on tuotettu gOS 3.1 Gadgets (*Pienohjelmat*), jossa on Googlen käyttäjätunnukseen liittyvien ohjelmien linkit etusivulla.
Kailo

**Kailo** on Naantalissa Naantalinaukolla sijaitseva saari, jossa sijaitsee Muumimaailma ja sen yhteydessä Emma-teatteri sekä muussa osassa saarta kaupunkilaisten virkistysalueita. Kailon omistaa Naantalin kaupunki, ja pääosin se on vuokrattu elämyspuisto Muumimaailma Oy:lle
. Saareen johtaa 250-metrinen ponttonisilta Naantalin vanhastakaupungista, Ailostenniemestä. Suomen tasavallan presidentin kesäasunto Kultaranta sijaitsee 500 metriä Kailosta lounaaseen.

## Maantiede
Kailo on Naantalin kaupungin ulkoilusaari, ja noin kolmannes sen pinta-alasta on vapaasti käytettävissä. Saaressa on muun muassa uimaranta, yleisösauna, grillauspaikka, kaksi tenniskenttää sekä lentopallokenttä. Talvisin vapaa liikkuminen on sallittua myös Muumimaailman alueella.

Kailoa reunustaa sen eteläreunassa kalliojyrkänne, minkä lisäksi keskiosassa on erillinen kallioalue. Pohjoisessa taas on kallioinen niemi, joka on kaupungin hallinnassa. Saaren metsät ovat keskeisiltä osin kalliomännikköä ja katajikkoa, mutta pohjoisosassa on lisäksi kangasmetsää. Rannoilla on rantajyrkänteiden lisäksi sileitä rantakallioita, hiekkaisia uimarantoja ja ruovikoita.

## Historia
Kailon saari on ollut 1400-luvulta Naantalin seurakunnan ja sen edeltäjien omistuksessa. Saaren lähistöltä pyydettiin kalaa, ja sen kirsikkametsät tunnettiin laajalti Naantalissa. Kailossa on asunut muun muassa useita pappilan torppareita, joista viimeinen muutti saarelta pois vuonna 1932. Seurakunta otti tämän jälkeen saaren oman käyttöönsä, ja Kailossa pidettiin 1960-luvulta alkaen rippileirejä. Torppareiden viljelemät pellot muuttuivat vähitellen niityiksi.

Vuonna 1977 tehtiin vaihtokauppa, jossa kaupunki sai saaren itselleen seurakunnalta. Kaupunki alkoi kehittää saarta virkistysalueeksi ja rakennutti sinne saunarakennuksen, uimarannan, kesäteatterin ja tenniskentän. Vuonna 1978 valmistui kiinteä liikenneyhteys ponttonisillan muodossa ja kunnallisen vesihuoltoverkoston piirissä Kailo on ollut 1970-luvulta lähtien. Naantalin teatteri esitti kesäteatteria Kailon saaren näyttämöllä 1980-luvun alkupuolelta Muumimaailman tuloon saakka.

Muumimaailma alkoi toimia saarella vuonna 1993, minkä jälkeen sinne on rakennettu lukuisia rakennuksia. Vuonna 2000 aiempi puinen ponttonisilta korvattiin nykyisellä betonisella, koska olemassa oleva silta osoittautui liian ahtaaksi huoltoliikenteelle. Sittemmin Muumimaailman tila Kailossa on jäänyt riittämättömäksi ja sen laajenemistarpeet ovat olleet Naantalissa esillä aika ajoin. Esimerkiksi vuonna 2009 Muumimaailmalla oli Kailossa rakennusoikeutta jäljellä vain 50 neliömetriä. Naantalin kaupunki haluaa kuitenkin säilyttää osan Kailon saaresta avoimena virkistys- ja liikunta-alueena kaupunkilaisille. Vuonna 2017 Naantalin kaupunki ja Muumimaailma Oy neuvottelivat uusista yhteistyö- ja vuokrasopimuksista joka mahdollistaa mm. laajentumisen Kailon saarelta varattaville alueille sekä Nunnakadulle. 

## Lähteet
* 

### Viitteet

## Aiheesta muualla

* 
* 
*
José Cardoso Sobrinho

**José Cardoso Sobrinho** (s. 30. kesäkuuta 1933) on katolisen kirkon brasilialainen pappi. Hän kuuluu karmeliittoihin. Hän sai vihkimyksensä papiksi 28. huhtikuuta 1957 ja piispaksi 27. toukokuuta 1979. Hänestä tuli vuonna 1979 Paracatun hiippakunnan piispa Minas Geraisin osavaltiossa. Vuodesta 1985 hän on toiminut Olindan ja Recifen arkkihiippakunnan arkkipiispana Pernambucossa. Häntä edelsi Olindassa ja Recifessä Helder Pessoa Câmara.

Vuonna 2009 Cardoso Sobrinho nousi kansainvälisiin otsikoihin ekskommunikoituaan isäpuolen pitkään hyväksikäyttämälle 9-vuotiaalle tytölle abortin tehneet lääkärit sekä tytön äidin. Lääkäreillä oli lain takaama oikeus tekoonsa, sillä he katsoivat, että raskaus oli sekä alkanut raiskauksesta että terveysvaara. Cardoso Sobrinho puolustautui väittämällä, että Jumalan laki on maallisten lakien yläpuolella ja että Jumalan lain kanssa ristiriidassa oleva maallinen laki on arvoton.

Itse katolisena Brasilian presidentti Luiz Inácio Lula da Silva kertoi olevansa hyvin pahoillaan Cardoso Sobrinhon konservatiivisesta asenteesta.

## Lähteet

## Aiheesta muualla
* Catholic-hierarchy.org: Archbishop José Cardoso Sobrinho, O. Carm.
Jobie Dajka

**Jobie Dajka** (11. joulukuuta 1981 Bourke, Uusi Etelä-Wales, Australia – 7. huhtikuuta 2009 Adelaide, Etelä-Australia) oli australialainen ratapyöräilijä.

Dajka saavutti ratapyöräilyn junioreiden MM-kilpailuissa 1998 hopeaa joukkuesprintissä. Vuoden 1999 kisoissa hän sai kultaa eräajossa ja joukkuesprintissä sekä pronssia kilometrin aika-ajossa. 

Dajka sai ensimmäisen aikuisten arvokisamitalinsa kuuluttuaan Australian hopeajoukkueeseen Antwerpenin MM-kilpailujen joukkuesprintissä 2001. Samana vuonna hän voitti keirin-ajon maailmancup-osakilpailun Ipohissa. Ballerupin MM-kilpailuissa 2002 hän voitti kultaa keirinissä ja sai hopeaa eräajossa ja joukkuesprintissä. Manchesterin kansainyhteisön kisoissa hän saavutti kultaa joukkuesprintissä ja pronssia eräajossa. Stuttgartin MM-kilpailuissa 2003 hän sijoittui toiseksi eräajossa ja keirinissä.

Vuonna 2004 Dajka voitti keirinin maailmancup-osakilpailun Sydneyssä. Häntä ei kuitenkaan valittu Australian joukkueeseen Ateenan olympialaisiin valehtelun vuoksi. Hän ei ollut kertonut käynnissä olleissa dopingtutkimuksissa ottaneensa vitamiinia ruiskeena. Dajkaa ei varsinaisesti epäilty dopingista, mutta olympiajoukkueesta putoaminen oli hänelle niin kova isku, että hän sairastui masennukseen ja alkoholismiin.

Dajka teki paluun maajoukkueeseen 2005. Hän voitti eräajon Australian mestaruuden ja saavutti samassa lajissa pronssia Los Angelesin MM-kilpailuissa. Hän sai kuitenkin kolmen vuoden kilpailukiellon hyökättyään Australian maajoukkueen päävalmentajan Martin Barrasin kimppuun. Rangaistus lyhennettiin sittemmin vuoden mittaiseksi. 

Dajka löydettiin kuolleena kotoaan 7. huhtikuuta 2009. Poliisin mukaan kuolemaan ei liittynyt epäselvyyksiä. 

## Lähteet
*Pyöräilyn maailmanmestari löytyi kuolleena Helsingin Sanomat 8.4.2009 Viitattu 9.4.2009
*Profiili www.cyclingwebsite.net-sivustolla
Svitlana Loboda

**Svitlana Serhijivna Loboda** (, , s. 18. lokakuuta 1982 Kiova) on ukrainalainen poplaulaja.

Loboda valittiin vuonna 2004 Nu Virgos -yhtyeeseen (myöhemmin VIA Gra). Loppuvuodesta hän kuitenkin lähti soolouralle ja julkaisi ensimmäisen levynsä oman levynsä marraskuussa 2005.

Hän edusti Ukrainaa Eurovision laulukilpailussa 2009 kappaleella ”Be My Valentine! (Anti-Crisis Girl)”. Kilpailun finaalissa hän sijoittui kahdenneksitoista 76 pisteellä.

## Albumit

*Ты не забудешь (2005)
*Чёрный ангел (2006)
*Постой, муЩина! (2007)
*Не ма4о (2008)
*F*сk the Macho (2008)

## Singlet

*Чёрно-белая зима (2004)
*Я забуду тебя (2005)
*Ты не забудешь (2005)
*Чёрный ангел (2006)
*Постой, МуЩина! (2006)
*МегаMix (2006)
*Мишка, гадкий мальчишка! (2007)
*Счастье (2007)
*Не ма4о (2008)
*За что? (2008)
*By Your side (2008)
*Be My Valentine! (Anti-Crisis Girl) (2009)
*Парень, ты ниче (2009)
*Сердце бьется (2010)
*Революция (2010)
*Спасибо (2011)
*На Свете (2011)
*Облака (2012)
*What about U (2012)
*40 градусов (2012)
*Moloko (2020)

## Lähteet

## Aiheesta muualla
*Svetlana Lobodan virallinen sivusto
Stephen Wiltshire

**Stephen Wiltshire** (s. 24. huhtikuuta 1974 Lontoo, Englanti) on arkkitehtuuriin erikoistunut taiteilija, joka on diagnosoitu autistiksi. Wiltshire syntyi Lontoossa, mutta hänen vanhempansa ovat Karibialta. Hänellä on erikoinen kyky piirtää kaupunkimaisemia vain lyhyen kertakatselun jälkeen. Hän on savant, yksi noin sadasta erityislahjakkaasta autistista.

## Lapsuus
Wiltshire ei puhunut varhaislapsuudessa, ja kolmevuotiaana hänellä diagnosoitiin Kannerin oireyhtymä. Hänen isänsä kuoli samana vuonna moottoripyöräonnettomuudessa. Viisivuotiaana Stephen meni lontoolaiseen Queensmillin kouluun, jossa hänen kiinnostuksensa piirtämiseen tuli ilmi. Hän alkoi ilmaista itseään piirtämällä. Kahdeksanvuotiaana hän alkoi piirtää kuvitteellisia maanjäristyksen jälkeisiä kaupunkimaisemia ja autoja. 

Opettajat alkoivat kannustaa Wiltshirea piirtämisessä, ja heidän avullaan hän vähitellen yhdeksänvuotiaana oppi puhumaan. Kymmenvuotiaana hän piirsi sarjan Lontoon maamerkkejä, yhden kutakin kirjainta kohti, ja nimitti sen "Lontoon aakkosiksi".

Vuonna 1987 Wiltshire oli mukana BBC:n ohjelmassa *The Foolish Wise Ones*. Kokoelma hänen töitään julkaistiin samana vuonna nimellä *Drawings*.  Wiltshire voi katsoa kohdetta kerran ja piirtää siitä sitten hyvin tarkan ja yksityiskohtaisen kuvan. Hän on piirtänyt koko Lontoon keskustan tehtyään helikopterimatkan sen yllä. Hän tekee myös kuvitteellisia maisemia, kuten piirroksen St. Paulin katedraalista liekkien keskellä. Vuonna 2003 hänen töistään järjestettiin retrospektiivinen näyttely Orleans House -galleriassa Twickenhamissa Lontoossa.

Wiltshiren työstä on tehty useita televisiodokumentteja. Neurologi Oliver Sacks on kirjoittanut hänestä luvun  "Prodigies" kirjassaan *[[An Anthropologist on Mars]]*. 

Wiltshiren piirustuksista julkaistuja kirjoja ovat *[[Drawings (book)|Drawings]]* (1987), *[[Cities (book)|Cities]]* (1989), *[[Floating Cities]]* (1991) ja *[[Stephen Wiltshire's American Dream]]* (1993). 

Vuosina 1995–1998 Wiltshire opiskeli lontoolaisessa taidekoulussa City and Guilds of London Art School Lambethissa Etelä-Lontoossa.

Toukokuussa 2005 Wiltshire teki pisimmän panoraamatyönsä ulkomuistista Tokiossa, jossa hän piirsi kymmenmetriselle kankaalle seitsemän päivää tehtyään lyhyen helikopterilennon kaupungin yläpuolella. Hän on sittemmin kiertänyt piirtämässä eri puolilla maailmaa.

Vuonna 2006 Stephen Wiltshire palkittiin kunniamerkillä Member of the Order of the British Empire taiteen hyväksi tekemästään työstä. Hän avasi syyskuussa 2006 oman gallerian Lontoon Pall Mallin varrella olevassa Royal Opera Arcadessa.

## Lähteet

## Aiheesta muualla

* Stephen Wiltshire's site
* Detailed Biography
* The 5 meter long panoramic memory drawing of Rome  
* The 10 meter long panoramic memory drawing of Tokyo 
* Panorama of Dubai, Madrid, Jerusalem and London
* 
* Videos 
* Virtual tour of Wiltshire's London gallery – BBC
FAIR

**Fairness & Accuracy In Reporting (FAIR)** on yhdysvaltalainen järjestö, joka analysoi mediaa kriittisesti vasemmistolaisesta näkökulmasta. Vasemmistoaktivisti Jeff Cohen perusti järjestön vuonna 1986 ja sen tukikohta on New Yorkissa. Järjestö kuvailee itseään "sensuurin vastaiseksi" ja kertoo puolustavansa toimittajia, jos heitä pyritään vaientamaan. FAIR tekee yhteistyötä sekä toimittajien että aktivistien kanssa.

## Näkemys kunnollisesta journalismista
FAIR:in mukaan kriittinen ja aggressiivinen media on elintärkeä hyvin informoidussa demokratiassa. Ongelmaksi muodostuu FAIR:in mukaan valtavirtamedian hampaattomuus politiikan ja talouden vallanpitäjiä kohtaan, joita median tulisi tarkkailla. FAIR:in mukaan näkökulmien määrä valtavirtamediassa on rajattu. Korporatiivisen median uutisointi mainostulojen kasvattaminen mielessä on järjestön mukaan uhka itsenäiselle journalismille. Tähän haasteeseen vastaamiseksi perustettiin FAIR. Tarkoituksena on vahvistaa itsenäistä ja ei-kaupallista kriittistä journalismia.

## Kritiikkiä FAIR:ia kohtaan
Vuonna 1990 New York Timesin Walter Goodman kirjoitti artikkelin FAIR:ista ja Accuracy in Media -järjestöstä. Hänen mukaansa järjestöjen esittämä kritiikki on aina provokatiivista ja tendenssimäistä. Goodmanin mukaan FAIR:in ennakkoluulot keskittyvät lähinnä oikeistoon.

## Kommentteja FAIR:ista FAIR:n omalta sivustolta

*Mainostan FAIR:ia minne tahansa menenkin. Se on yksi tärkeimmistä demokratiaa edistävistä projekteista USA:ssa.*

—Barbara Ehrenreich

*Mitä FAIR-yhteisö - ja painotuksen tulisi olla sanassa yhteisö - on saavuttanut näiden vuosien aikana on melko merkittävää. On paljon ihmisiä, ja minä yhtenä heistä, jotka odottavat innolla mitä tuleman pitää, oivaltavia tarkennuksia, informaatiota, yleistä valaistumista, mitä epäilemättä on edessämme. Haluaisin onnitella yhteisöä upeista saavutuksista ja toivon että monet muut tuntevat rohkaisun liittyä tähän laajalti tärkeään työhön.*

—Noam Chomsky

*FAIR toimii yksinään, ikään kuin demokraattisen journalismin puolustajana. En voi edes kuvitella mitä tekisimme ilman sitä.*

—Robert W. McChesney

## Lähteet

## Aiheesta muualla
* www.fair.org - viralliset sivut
Jimmy Hart

**Jimmy Hart** (1. tammikuuta 1944 Jackson, Mississippi, Yhdysvallat) on showpainimanageri ja showpainija. Hän on manageroinut monia kuuluisia painijoita, kuten Hulk Hogania, Jerry "The King" Lawleria, Ted DiBiasea, ja The Honky Tonk Mania. Hänet on valittu vuoden manageriksi 1987 ja 1994. 

## Painijat, joita Hart on manageroinut


Tiedosto:Jimmy Hart WFIA manager of the year award 1984.png|Jimmy Hart WFIA:n vuoden 1984 manageri 
Tiedosto:The Mouth of the South.jpg|Jimmy Hart 1980-luvulla
Tiedosto:Adrian Adonis and Jimmy Hart walking 1987.png|Adrian Adonis ja Jimmy Hart vuonna 1987
Tiedosto:Hogan wcw champion.jpg|Hulk Hogan ja Jimmy Hart vuonna 1994
Tiedosto:Ric Flair dans le ring.jpg|Ric Flair ja Jimmy Hart vuonna 2009


## Lähteet
Kongon tasavallan jalkapallomaajoukkue

**Kongon tasavallan jalkapallomaajoukkue** edustaa Kongon tasavaltaa jalkapallon miesten maajoukkuekilpailuissa. Sitä hallinnoi Kongon tasavallan jalkapalloliitto.

Kongon tasavallan maajoukkue ei ole selviytynyt kertaakaan MM-kilpailujen lopputurnaukseen. Afrikan-mestaruuskilpailujen lopputurnauksessa joukkue esiintyi ensimmäisen kerran Etiopian kisoissa 1968, jolloin se putosi jatkosta ensimmäisellä kierroksella.
Kamerunin kisoissa 1972 Kongo voitti Afrikan-mestaruuden. Sijoituttuaan alkulohkossaan toiseksi se kukisti välieräottelussa Kamerunin 1–0 ja loppuottelussa Malin 3–2. Egyptin kisoissa 1974 Kongon tasavalta voitti alkulohkonsa. Välieräottelussa se hävisi Sambialle jatkoajan jälkeen 2–4 ja pronssiottelussa Egyptille 0–4 sijoittuen neljänneksi.

## Maailmanmestaruuskilpailut
*1930–1962 – *Ei osallistunut*
*1966 – *FIFA ei hyväksynyt osallistumista*
*1970 – *Ei osallistunut*
*1974–1978 – *Ei selviytynyt kisoihin*
*1982–1990 – *Ei osallistunut*
*1994–2010 – *Ei selviytynyt kisoihin*

## Afrikan-mestaruuskilpailut
*1957–1965 – *Ei osallistunut*
*1968 – 1. kierros
*1970 – *Ei osallistunut*
*1972 – **Mestaruus**
*1974 – Neljäs sija
*1976 – *Ei selviytynyt kisoihin*
*1978 – 1. kierros
*1980–1988 – *Ei selviytynyt kisoihin*
*1990 – *Ei osallistunut*
*1992 – Puolivälierät
*1994–1998 – *Ei selviytynyt kisoihin*
*2000 – 1. kierros
*2002 – 2013 – *Ei selviytynyt kisoihin*
*2015 – Puolivälierät

## Muita saavutuksia
;CEMAC cup
:Voitto 2007, toinen 2008, kolmas 2003
;UDEAC cup
:Voitto 1990, toinen 1984, 1985, kolmas 1986, 1988
;Keski-Afrikan kisat
:Toinen 1976, 1981, kolmas 1987

## Lähteet
Sabayon Linux

**Sabayon Linux** oli Fabio Erculianin ja Sabayonin kehitystiimin tekemä Gentoo Linuxin epävakaaseen pakettikirjastoon perustuva Linux-jakelupaketti.  Sabayonin filosofian mukaan järjestelmän on oltava käyttövalmiina heti asennettua.  Näin ollen Sabayon pyrkii antamaan käyttäjille valmiina laajan sovellusvalikoiman ja itse-konfiguroidun käyttöjärjestelmän.  Nimi 'Sabayon' tulee italialaisesta zabaione-nimisestä jälkiruuasta, joka tehdään munista . Sabayonin logo on valkokulmapingviinin (englanniksi 'Gentoo' -pingviini) jalanjälki.

## Ydin
Sabayonin suunnitelma antaa käyttäjälle helposti käytettävän työpaikan, jolla on kiehtova ulkonäkö, hyvä laitteiston havaitseminen ja suuri määrä päivitettyjä ohjelmistopaketteja. Lisää ohjelmia on saatavissa pakettivarastosta. Sabayonista julkaistaan versiot x86- ja AMD64-alustoille. SpinBase-versio tulee ilman X-palvelinta käyttöliittymää, jotta versio olisi kevyempi ja nopeampi ja sopisi paremmin räätelöintiin.

## Versiot
Sabayon on julkaistu versiosta 4.1 lähtien ainakin kahdella versiona. Toinen versio käyttää GNOME-työpöytäympäristöä ja toinen käyttää KDE-työpöytäympäristöä.

Sabayonin päivitykset ovat saatavilla Sabayonin testaajille päivittäin, mutta julkaistaan yleisölle vain viikoittain. Viralliset julkaisut ovat pelkästään päivittäisiä versioita, jotka ovat saaneet syvempää testausta.

Tällä hetkellä saatavilla olevat versiot:

## Konfigurointi
Sabayon käyttää samoja olennaisia komponentteja kuin Gentoo Linux-jakelu, muun muassa OpenRC- ja baselayout2-komponenttia. Gentoon kaikki konfigurointivälineet, kuten esimerkiksi etc-update ja eselect, ovat täysin toimivia. Sabayon sisältää myös lisää välineitä, joiden avulla voi automaattisesti konfiguroida järjestelmäkomponentteja kuten OpenGL:a. Sabayon tarjoaa omisteisia video-ajureita sekä nVidia- että ATI-laitteistoon.  Omisteisia video-ajureita otetaan käyttöön jos yhteensopiva laitteisto havaitaan ja muuten avoimen lähdekoodin ajureita käytetään. Automaattisen ajureiden konfiguroinnin takia Compiz Fusionia ja KWinia käyttävät Sabayonin GNOME- ja KDE-versiot vastaavasti. Verkkokorttien ja nettikameroiden havaitseminen ja konfigurointi on samalla tavalla automaattinen. Useimmat tulostimet havaitetaan automaattisesti, mutta niiden käyttöönotto vaatii manuaalista konfigurointia CUPS-littymän kautta.

## Pakettien hallinta
Sabayon Linux sisältää kaksi paketinhallintajärjestelmää. Portage periytyi Gentoosta, kun taas Entropy luotiin Sabayoniin. Portage lataa lähdekoodia ja kääntää sitä erityisesti kohdejärjestelmää varten, kun taas Entropy hallitsee palvelimista ladattuja binääritiedostoja. Binääritiedostot käännetään Gentoo Linuxin unstable-puusta. Tämä tarkoittaa, että järjestelmä on täysin yhteensopiva Gentoo-järjestelmään, joka käyttää samaa kääntämiskonfigurointia.  Taitavimmat käyttäjät voivat käyttää Gentoo-järjestelmän koko joustavuutta Portagella ja muut käyttäjät voivat helposti ja nopeasti hallita sovelluksia ja päivityksiä Entropylla.

## Lähteet

## Aiheesta muualla
Dalamar

**Dalamar** on Dragonlance-kirjasarjassa esiintyvä fiktiivinen hahmo. Dalamar on Silvanestin Haltia. Hänet karkotettiin Silvanestista harjoittamansa magian vuoksi, joka on Silvanestin Haltiakunnassa luvallista vain yläluokalle. Dalamar on käynyt tornin kokeessa, josta hänellä on todistuksenaan päällään oleva mustakaapu, mikä paljastaa hänet *Nuitarin* palvelijaksi.

## Raistlinin oppilaana
Dalamar lähetettiin alun perin vakoilemaan Raistlin Majerea, sillä Velhojenneuvoston johtaja *Par-Salian* sai vihiä Raistlinin pyrkimyksistä mennä menneisyyteen, ja kukistaa *Fistandatilus*.

Raistlin haavoittaa häntä vakavasti ennen lähtöään. Raistlinin lähdön jälkeen, hän ilmoittaa Velhojenneuvostolle Raistlinin lähdöstä ja alkaa pohtia suunnitelmaa, jolla Raistlinin saisi pysäytettyä.

Dalamar melkein kuolee Raistlinin siskon, *Kitiaran* hyökätessä hänen kimppuunsa.
Poolo kesäolympialaisissa 1936

**[[Poolo]]** palasi olympialaisten ohjelmaan **[[Kesäolympialaiset 1936|Berliinin kesäolympialaisissa 1936]]**, jolloin lajia pelattiin 3.&ndash;8. elokuuta. Poolossa ei ollut kisattu olympiatasolla kaksissa edellisissä olympialaisissa, Amsterdamissa vuonna 1928 eikä Los Angelesissa vuonna 1932. Berliinin olympiakisat jäivät myös viimeisiksi olympialaisiksi, joissa poolo oli mukana.

## Mitalistit

HUOMIO:KOK:n olympiamitalistitietokanta näyttää mitalisteiksi ainoastaan pelaajat, jotka pelasivat turnauksessa ainakin yhden ottelun. Varamiehiä ei ole listattu mitalistien joukkoon.

## Osallistujat
Jokainen valtio sai osallistua olympialaisten poolokilpailuun lähettämällä yhden, maksimissaan kahdeksan hengen joukkueen. Yhteensä 21 poolonpelaajaa viidestä eri maasta pelasi Berliinin olympiapoolossa ainakin yhden ottelun. Alla olevien joukkueiden pelaajissa mukana myös varamiehet.

* Argentiina – 7 pelaajaa
* Meksiko – 6 pelaajaa
* Saksa – 6 pelaajaa
* Unkari – 8 pelaajaa
* Iso-Britannia – 6 pelaajaa

## Ottelut

### Sijoitusottelut

### Uusinta

### Pronssiottelu

### Finaali

## Lopputulokset

## Mitalitaulukko

## Lähteet
*Kansainvälisen olympiakomitean olympiamitalistitietokanta
The War on Democracy

**The War on Democracy** on palkittu dokumenttielokuva. Se julkaistiin 15. kesäkuuta 2007 Englannissa.

Dokumentissa journalisti John Pilger käy läpi Latinalaisen Amerikan poliittista tilannetta ja historiaa. Hän kuvaa elokuvassa Venezuelaa, Chileä ja Boliviaa ja analysoi Yhdysvaltain roolia näiden maiden historiassa. Elokuvassa Pilger esittää Bushin hallinnon yrittäneen kaataa Hugo Chavezin hallinnon tukemalla vallankaappausta vuonna 2002. Lisäksi Pilger analysoi CIA:n roolia Augusto Pinochetin valtaannousussa Chilessä 1973 ja School of the Americasin roolia kuolemanpartioiden kouluttajana ja tukijana Latinalaisen Amerikan eri maissa.

Elokuva esitettiin mm. Cannesin ja Glasgown elokuvajuhlilla 2007.

## Lähteet

## Aiheesta muualla
* The War on Democracy JohnPilger.com -sivulla
* The War on Democracy -traileri
* The War on Democracy imdb.com:issa
* The Empire Reviews Central - The War on Democracy
Karvetin koulu

**Karvetin koulu** on Naantalissa, Karvetin kaupunginosassa sijaitseva vuonna 1985 valmistunut alakoulu. Koulussa on noin 200 oppilasta, yhdessätoista perusopetusryhmässä. Näin ollen yhdellä luokalla on keskimäärin 18 oppilasta. Karvetin koulussa on myös opetusta erityistä tukea tarvitseville kommunikaatiovaikeuksisille lapsille ja kolme erityisluokanopettajaa jotka ohjaavat pienryhmiä.

Koulussa on 511 m² liikuntasali, koripallokenttä ja välittömässä läheisyydessä lämmitettävä tekonurmikenttä. Koulua laajennettiin vuosina 2008-2009, jolloin laajennusosaan tuli uusia luokkatiloja, terveydenhoitajan ja kiinteistönhoitajan tilat sekä tekonurmen käyttäjien pukuhuonetilat. Hankkeen kustannukset olivat 2,8 miljoonaa euroa.

Karvetin koulun keittiö valmistaa oman koulun lisäksi Karvetin päiväkodin, Tammiston päiväkodin, Nuhjalan päiväkodin, Isotalontien ryhmäperhepäiväkodin sekä Karvetin varahoitokodin ateriat.

Karvetin koululla on järjestetty vuosina 2006 ja 2008 footbagin Suomen-mestaruus-kilpailut sekä vuonna 2004 verkkofootbagin kaksinpelin SM-kisat.

## Lähteet

## Aiheesta muualla
*
Jim Barry

**Jim Barry** (7. maaliskuuta 1870 Chicago, Illinois – 4. huhtikuuta 1943 Chicago) oli yhdysvaltalainen kärpässäsrjan ammattinyrkkeilijä.

Jim Barry on siitä erikoinen nyrkkeilijä, ettei hänelle kirjattu yhtään tappiota ammattilaisena, mutta hän sai pysyvän aivovaurion vuonna 6. joulukuuta 1897 otellessaan Walter Crootia vastaan Lontoossa. Tämän jälkeen hän ei nyrkkeillyt. Kaiken kaikkiaan hänelle kirjattiin 70 voittoa ja 9 tasapeliä 81 ammattilaisottelusta.

Vuonna 2000 Barry valittiin International Boxing Hall of Fameen.

## Lähteet
Pilkkaminivetti

**Pilkkaminivetti** (*Pericrocotus flammeus*) on Etelä- ja Kaakkois-Aasiassa sekä Kiinassa tavattava käpinkäisiin kuuluva varpuslintu. 

## Koko ja ulkonäkö

Kooltaan pilkkaminivetti on noin 21&nbsp;cm. Aikuisen koiraan pää, kurkku, yläselkä ja pyrstö ovat mustat, lukuun ottamatta uloimpia pyrstösulkia, jotka ovat punaiset. Pitkähköt siivet ovat mustat ja niissä on kaksi punaista raitaa. Vatsan väri vaihtelee punaoranssista helakanpunaiseen. Naaras on vihertävän harmaa selästään. Otsa, vatsa ja kaksi siipijuovaa ovat väriltään keltaiset. Nuoret linnut muistuttavat väritykseltään naarasta. 

## Levinneisyys ja elinympäristö
Pilkkaminivettiä tavataan osassa Intian niemimaata, Malaijien saaristossa sekä Kiinan kaakkoisosissa. Pilkkaminivetit elävät avoimissa trooppisissa metsissä, mutta niitä voi tavata myös puistoissa ja puutarhoissa.

## Lisääntyminen ja ravinto
Pilkkaminivetin pesintäkausi kestää huhtikuusta heinäkuuhun, tosin aika vaihtelee hieman alueittain. Pesän se rakentaa puuhun pienistä oksanpätkistä, jotka se kiinnittää toisiinsa hämähäkinseitin avulla. Naaraspilkkaminivetti munii kahdesta neljään vaaleanvihreää pilkullista munaa. Vain naaras hautoo munia, mutta poikasten ruokkimisesta vastaa myös koiras.

Ravintonaan pilkkaminivetit käyttävät hyönteisiä ja hämähäkkejä. Laji pelottaa hyönteiset lehdiltä lentoon heiluttamalla voimakkaasti siipiään ja nappaa ne ilmasta. Laji voi myös etsiä ravintoa puiden lehvästön seasta.

## Lähteet
Luokkakokous (kappale)

**Luokkakokous** on Maija Vilkkumaan kappale, joka julkaistiin 30. elokuuta 2008 toisena singlenä hänen viidenneltä studioalbumiltaan *[[Superpallo (albumi)|Superpallo]]*. Se nousi Suomen virallisen radiosoittolistan sijalle 18.

Kappaleen musiikkivideon on ohjannut Misko Iho. Siinä Vilkkumaan nähdään viettävän luokkakokousta.

## Lähteet

## Aiheesta muualla
* ''Luokkakokous''-musiikkivideo YouTubessa
Antonio Corazzi

**Antonio Corazzi** (16. joulukuuta 1792 – 26. huhtikuuta 1877) oli italialainen arkkitehti. Hän oli kotoisin Livornosta. Hän suunnitteli muun muassa Varsovan Teatr Wielkin (Suuri teatteri), joka on yhä kuuluisa teatteri-, ooppera- ja balettitarjonnastaan.

## Lähteet